पाएं अपने शहर की ताज़ा ख़बरें और फ्री ई-पेपरडाउनलोड करें
केंद्रीय रिजर्व पुलिस बल के जवान के साथ प्रापर्टी डीलरों ने धोखाधड़ी की। प्रापर्टी डीलरों ने प्लाॅट दिखाकर जवान से 1 लाख 95 हजार रुपए वसूल लिए, लेकिन रजिस्ट्री नहीं की। इस मामले में दलाल अमित राका, प्रापर्टी एजेंट देवेंद्र देशमुख तथा इंदौर के मनीष कोठारी पर पुलिस ने केस दर्ज किया। पुलिस ने आरोपी देवेंद्र को गिरफ्तार कर लिया। जबकि अमित और मनीष फरार है। अमित और मनीष पर कोतवाली थाने में कुछ दिनों पहले कबाड़ी को सरकारी जमीन का कब्जा दिलाने के मामले में एफआईआर दर्ज है। जबकि अमित राका पर 376 का मुकदमा भी दर्ज है।
िचखली आमढाना निवासी जवान राजेश पिता पूरक उइके ने भुजलिया घाट पर एक प्लाॅट खरीदने के लिए प्रापर्टी एजेंट देवेंद्र देशमुख से संपर्क किया। देवेंद्र ने अमित राका से उसका संपर्क कराया। अमित ने जवान राजेश को 19 दिसंबर 2019 को भुजलिया घाट टिकारी में मनीष कोठारी का 200 वर्गफुट प्लाॅट दिखाकर 1 लाख 95 हजार रुपए में सौदा करा लिया।
सौदा होने के बाद राजेश पर रुपए देने के लिए दबाव बनाया। जवान की पत्नी ने आरोपी देवेंद्र देशमुख को बैंक और नकदी के रुपए अमित राका के सिविल लाइन स्थित घर पर दिए। इसके बाद राजेश उइके छुट्टी लेकर प्लाॅट की रजिस्ट्री करवाने बैतूल आया तो आरोपी प्रापर्टी डीलिंग से मुकर गए। इसके बाद राजेश ने एसपी से शिकायत की। एसपी के निर्देश पर गंज थाने में देवेंद्र पिता मानिकराव देशमुख निवासी गढ़ा, अमित राका सिविल लाइन बैतूल तथा मनीष कोठारी पर धारा 420, 120 बी तथा एससी, एसटी का प्रकरण दर्ज किया। पुलिस ने आरोपी देवेंद्र को गिरफ्तार कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn